El nuevu reinu de Prusia yera bien probe —inda nun se recuperara totalmente de la devastación de la guerra de los Trenta Años— y el so territoriu tomaba más de 1200 km, dende les tierres del Ducáu de Prusia, na mariña sureste del mar Bálticu, pasando pel área central de los Hohenzollern en Brandeburgu y terminando nos enclaves del Ducáu de Kleve, Condáu de Mark y Ravensberg, en Renania.